יש משהו בשילוב של קינוח אוורירי המוגש בתוך כוס פלסטיק קטנה עם פירורי עוגיות. קינוחי כוסות יכולים להיות מבוססים על קינוחים רכים כמו פודינג או על עוגות קטנות שהכנסתם לכוס וכיסיתם באמצעות סירופ שוקולד, מייפל או סירופ בטעם תותים. על כל החגיגה הזו אפשר לפזר פירורי עוגיות הסירופ יוצר שכבה נוספת של צבע ולוכד את העוגה בפנים. אם כבר בעוגות עסקינן יש לכם גם דרך להכין עוגת גבינה פשוטה, בואו נגלה כיצד.
עוגה אינה מחייבת אפייה ארוכה. אתם יכולים לקנות עוגת גבינה פשוטה ולהוסיף לה מרכיבים נוספים כמו פירות, ג'לי או אפילו סוכריות עדשים ולהפוך אותה למעדן נפלא שאף אחד בבסיס לא ירצה לוותר עליו. עוגת גבינה פשוטה אפשר גם להכין בעצמכם באמצעות ערבוב שמנת מתוקה, חלב, סוכר, פודינג וניל וגבינה לבנה (אתם יכולים להשתמש בגבינה קלה או בגבינה של 9%). את הבסיס של הגבינה אפשר לקנות או להשתמש בביסקוויטים. מערבבים הכל, שמים על הבסיס ומשאירים להתקרר.
אם אין לכם הרבה מקום במקרר תוכלו ליצור גרסה בכוס לעוגה הזו ולשמור על הטעם הנפלא בגרסה מיניאטורית.את עוגת הגבינה הזו אפשר לחזק עם מעט פירות מתוך קופסת שימורים כמו שזיפים או משמשים המגיעים עם סירופ מתקתק והופכים כל קינוח לחוויה טעימה יותר.
לא רוצים להשקיע הרבה זמן במטבח? חבילת תותים, מעט סוכר ומיכל אחד של קצפת ואתם מסודרים לקינוח מושלם. עכשיו כל מה שאתם צריכים לעשות זה רק לסדר את כל הטוב הזה על קערה גדולה, לחתוך את חלקם העליון של התותים (במקום שבו יש את העלים) ולנעוץ בכל אחד מהתותים קיסם על מנת שניתן יהיה להרים אותו בקלות. כאשר אתם מוסיפים את הקצפת אפשר גם לפנק את האורחים שלכם בבסיס במעט סוכריות צבעוניות וליצור קינוח מושלם.
אם אין באפשרותם להכין קצפת תוכלו להשתמש גם בסירופ שוקולד בלבד או לערבב מעט שמנת חמוצה עם סוכר וליצור קינוח ספונטני עם מרכיבים שעשויים להיות בבסיס שלכם אפילו עכשיו.
מהקינוחים המתוקים בלבד נעבור לקינוח מעט יותר בריא. אספו את הפירות הטריים של העונה – אננס, מנגו, אפרסק, תפוחים ועוד פירות נפלאים וחתכו אותם לסלט מתקתק. אם תוסיפו לכל זה מעט מיץ תפוחים תוכלו ליצור סלט פירות קייצי וצונן שאפשר לשתות בסוף. את הסלט הזה מומלץ להגיש בקערות קטנות עשויות פלסטיק ומזלגות קטנים.דרך נוספת להגיש את הפירות החתוכים היא בתחתית הכוס כאשר מעל אתם מוסיפים ג'לי ומשאירים להתקרר מעט במקרר. הפירות יהיו הפתעה מתוקה בסוף הכוס ויוסיפו עוד טעמים שונים לג'לי – אפשר גם לנסות לשלב פירות חמצמצים מעט כמו תפוחים ירוקים.
הצלחתם להתארגן על מקציף ידני? הקינוח האולטימטיבי שאפשר להכין בדרך כלל ממש בכמה דקות הוא מוס שוקולד או קרם בוואריה. שניהם מגיעים באבקות מוכנות מראש אותם אפשר לחבר עם מים או חלב ולהקציף. האפשרות השניה היא לערבב במהירות את האבקות עם חלב ולאחר מכן להכניס למקרר.
תוספות מעניינות שירעננו את המוס שלכם יכולות להיות קוביית שוקולד המציצה מתוך המוס, חצי תות על שפת הכוס או אם אתם רוצים להשקיע מעט יותר בקינוח שלכם תוכלו לטבול את קצות הכוס בסירופ שוקולד ולאחר מכן בסוכר ולהגיש את הכוסות עצמן עם טעם מתקתק נוסף.
לסיכום, גם אם אתם מרגישים שבוזים בבסיס אתם יכולים לנצל את שעות הפנאי על מנת להכין קינוח לכל מי שנמצא אתכם ולהפוך את היום למתוק יותר לכם ולאחרים. מספר קטן של מרכיבים שמתאימים גם למקרר קטן בחדר יכולים להעלות חיוך גדול אצל כולם. נצלו יומולדת או חג שמתקרב ופנקו את החברים שלכם בבסיס.